L 123/2
HR
Službeni list Europske unije
8.5.2023.
(3)
Stabilizatori na bazi olova povećavaju toplinsku stabilnost PVC-a tijekom izrade spojeva PVC-a i proizvodnje proizvoda od PVC-a.
Njima se ujedno PVC štiti od fotorazgradnje.
Industrija u Uniji dobrovoljno je postupno ukinula upotrebu stabilizatora na bazi olova u izradi spojeva PVC-a i proizvodnje proizvoda od PVC-a te je izvijestila da je taj proces uspješno dovršen 2015.
(5) Proizvodi od PVC-a koji sadržavaju olovo, posebno građevinski proizvodi, imaju dug vijek trajanja, upotrebljavaju se u razdobljima duljima od nekoliko desetljeća, nakon čega odlaganjem postaju otpad i mogu se reciklirati te se tako olovo može ponovno unijeti u proizvode putem oporabljenog PVC-a.
Dosje iz Priloga XV. pokazao je da se 90 % procijenjenih ukupnih emisija olova iz proizvoda od PVC-a u Uniji 2016.
može pripisati uvezenim proizvodima od PVC-a, što je rezultat postupnog ukidanja stabilizatora na bazi olova u Uniji.
(4)
Kako bi se olakšala provedba predloženog ograničenja, primjereno je ograničiti svako olovo prisutno u PVC-u, neovisno o njegovoj namjeni.
(5)
Agencijin Odbor za procjenu rizika („RAC”) donio je 5. prosinca 2017. konačno mišljenje (6) u kojem je zaključio da je ograničenje koje je predložila Agencija najprimjerenija mjera na razini Unije za rješavanje pitanja utvrđenih rizika koje u smislu djelotvornosti smanjenja takvih rizika, praktičnosti i mogućnosti praćenja predstavljaju spojevi olova prisutni kao stabilizatori u proizvodima od PVC-a.
(6)
RAC je predložio zabranu uporabe bilo kakvih koncentracija olova u proizvodima od PVC-a.
RAC se ujedno složio s Agencijom da bi trebalo utvrditi odstupanje za proizvode od PVC-a koji sadržavaju oporabljeni PVC.
Međutim, RAC je predložio da se utvrdi viša granična vrijednost udjela olova za određene proizvode od PVC-a koji sadržavaju oporabljeni kruti PVC, na 2 % masenog udjela, odnosno 1 % za savitljivi PVC.
Tim se prijedlogom uzela u obzir procjena da bi alternativa recikliranju takvih proizvoda, tj. zbrinjavanje otpada od PVC-a odlaganjem i spaljivanjem, povećala emisije u okoliš, a rizik se ne bi smanjio.
Predloženim različitim graničnim vrijednostima uzeti su u obzir procijenjeni prosječni sadržaj olova u krutom i savitljivom otpadu od PVC-a 2013., očekivani učinak na obujam recikliranja i to što je otpuštanje olova iz savitljivog PVC-a veće nego iz krutog PVC-a.
U obzir je uzeto to da neki proizvodi imaju visok udio oporabljenog PVC-a, i do 100 % masenog udjela PVC-a u konačnom proizvodu.
(7)
Agencijin Odbor za socioekonomsku analizu („SEAC”) donio je 15. ožujka 2018.
konačno mišljenje (7) u kojem je zaključio da je ograničenje koje je predložila Agencija, kako su ga izmijenili RAC i SEAC, najprimjerenija mjera na razini Unije za rješavanje pitanja utvrđenog rizika u smislu njegovih socioekonomskih koristi i socioekonomskih troškova.
SEAC je donio taj zaključak na temelju najboljih dostupnih dokaza, uzimajući u obzir svojstva olova kao otrovne tvari za koju nije utvrđen prag i njegov učinak na zdravlje ljudi te priuštivost troškova povezanih s predloženim ograničenjem.
SEAC je smatrao da su prikladne alternative široko dostupne i da se već upotrebljavaju u Uniji.
Razmotrio je i troškovnu učinkovitost ograničenja.
Naposljetku, zaključio je da bi čak i ograničeni utjecaji na ljudsko zdravlje u smislu smanjenja kvocijenta inteligencije opravdali troškove ograničenja.
(8)
SEAC se složio s prijedlogom iz dosjea iz Priloga XV. da bi se, uzimajući u obzir predviđena kretanja u koncentraciji olova u oporabljenom PVC-u, ta koncentracija dostatno smanjila do 2035.–2040. da se omogući da proizvodi od PVC-a koji sadržavaju oporavljeni PVC budu u skladu s predloženom općom graničnom vrijednošću koncentracije olova od 0,1 %.
Stoga bi se odstupanje za određene proizvode od PVC-a koji sadržavaju oporabljeni PVC trebalo primjenjivati 15 godina od stupanja ograničenja na snagu.
SEAC se nadalje složio da bi, kako bi se uzeli u obzir neizvjesni budući trendovi u pogledu količine recikliranog otpada od PVC-a i udjela olova u njemu, to razdoblje primjene trebalo ponovno procijeniti u roku od 10 godina od stupanja ograničenja na snagu.
U skladu s ciljem promicanja ciklusa netoksičnih materijala i očuvanja visoke razine zaštite zdravlja ljudi i okoliša iz akcijskog plana EU-a za kružno gospodarstvo iz 2015.
(8), Komisija je smatrala da bi razdoblje primjene trebalo ponovno procijeniti u roku od 7,5 godina od stupanja ograničenja na snagu.
(5) VinylPlus progress report (Izvješće o napretku VinylPlus), 2017., str. 14.; vidjeti https://vinylplus.eu/uploads/downloads/VinylPlus_P rogress_Report_2017.pdf.
(6) https://echa.europa.eu/documents/10162/86b00b9e-2852-d8d4-5fd7-be1e747ad7fa.
(7) https://echa.europa.eu/documents/10162/86b00b9e-2852-d8d4-5fd7-be1e747ad7fa.
(8) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Zatvaranje kruga – akcijski plan EU-a za kružno gospodarstvo.
COM/2015/0614 final.